Source: http://tampere.cloudnc.fi/fi-FI/Toimielimet/Tarkastuslautakunta/Kokous_11122017/Tampereen_yliopiston_arvioinnin_erikoisk(42726)
Timestamp: 2020-01-24 12:26:39+00:00
Document Index: 23091267

Matched Legal Cases: ['§ 106', '§ 103', '§ 104', '§ 105', '§ 107', '§ 108', '§ 109', '§ 110']

Tampereen yliopiston arvioinnin erikoiskurssin opiskelijoiden tuloksellisuusarviointi | Tampere esityslistat ja pöytäkirjat
Kokous 11.12.2017
Tampereen yliopiston arvioinnin erikoiskurssin opiskelijoiden tuloksellisuusarviointi
Tarkastuslautakunta, kokous 11.12.2017
§ 106 Tampereen yliopiston arvioinnin erikoiskurssin opiskelijoiden tuloksellisuusarviointi
TRE:8931/12.01.02/2017
Kaupunginreviisori Erja Viitala puh. 050 552 6290, etunimi.sukunimi@tampere.fi
Tarkastuslautakunta ja tarkastustoimi ovat tehneet yhteistyötä Tampereen yliopiston johtamiskorkeakoulun kanssa. Julkisen talousjohtamisen vaihtuvasisältöinen kurssi on kuluvana syksynä järjestetty arvioinnin erikoiskurssina, jonka tavoitteena on syventää julkisen toiminnan tuloksellisuusarvioinnin osaamista. Arviointi tehtiin Tampereen kaupungin tarkastuslautakunnan arviointikohteista.
Opintojaksolle valitut opiskelijat on jaettu kahteen ryhmään ja kumpikin ryhmä on saanut arvioitavakseen tarkastuslautakunnan työohjelman mukaisen arvioinnin. Arvioinnin kohteet ovat lasten ja nuorten suun terveydenhuolto ja äitiys- ja lastenneuvolatoiminta. Arviointi on tehty arvioinnin laatuohjeen mukaisesti ja tarkastustoimi on ohjannut opiskelijoiden työtä. Opiskelijat tulevat tarkastuslautakunnan kokoukseen esittelemään arvioinnin tulokset ja tarkoitus on, että työt liitetään osaksi vuoden 2017 arviointia arviointikertomukseen.
Opiskelijat ovat tuottaneet kummastakin aiheesta arviointimuistion sekä arviointikertomustekstin. Koska vuosi ei vielä ole lopussa, tulee lopulliseen arviointikertomustekstiin vielä lisätä keväällä 2018 tarvittavat vuoden 2017 lopulliset tiedot, joita ei vielä tässä vaiheessa ole.
Tarkastuslautakunta valmistelee vuoden 2017 arviointikertomusta.
§ 103 Kokouksen laillisuus ja päätösvaltaisuus
§ 104 Pöytäkirjan tarkastus
§ 105 Läsnäolo- ja puheoikeudet
§ 107 Tampereen kaupungin vuoden 2017 tilintarkastus
§ 108 Tampereen kaupungin ja sen tytäryhteisöjen tilintarkastuspalvelujen hankkiminen
§ 109 Tarkastuslautakunnan tiedoksi merkittävät asiat v. 2017
§ 110 Päätöspöytäkirja 2017